তািমলনাড়ু প্রিমিয়ার লিগ ফাইনালে বিশেষ অতিথি হিসাবে এসেছেন বর্ডার। তিনি বলেছেন, ‘‘মাঠে কোহলির মতো আগ্রাসী প্রতিদ্বন্দ্বী এই মুহূর্তে বিশ্বক্রিকেটে দ্বিতীয় কেউ নেই। কিন্তু তারচেয়েও বড় ব্যাপার, দলকে নেতৃত্ব দিতে গিয়ে সেই দর্শনকে আদৌ পাল্টায়নি ও। সেটাই ভারতীয় দলের ড্রেসিংরুমের মেজাজ পাল্টে দিয়েছে। বিরাটের মেজাজটা আমার দারুণ লাগে।’’ তিনি আরও বলেছেন, ‘‘এই মুহূর্তে স্টিভ স্মিথের সঙ্গে কোহলির তুলনা চলছে ঠিকই। তবে সামগ্রিক পারফরম্যান্সের বিচারে স্মিথের চেয়ে এখন অনেকটা এগিয়ে রয়েছে কোহলি।’’